Hengellisten mahdollisuuksien luonnollinen vastustus 2/2
Kiitos läsnäolostasi, Isä. Rukoilen, että Sanasi puhuu elämää ja toivoa.
On suuri kunnia saada puhua Jumalan Sanaa viikosta toiseen.
Annamme Sinulle ylistyksen ja kunnian Jeesuksen nimessä, aamen.
Hengellisten mahdollisuuksien luonnollinen vastustus.
Järjestys on jakeissa 1. Kor.15:46―47.
"Mutta mikä on hengellistä, se ei ole ensimmäinen, -
vaan se, mikä on sielullista, on ensimmäinen; -
sitten on se, mikä on hengellistä. Ensimmäinen ihminen oli maasta, -
maallinen, toinen ihminen on taivaasta."
Sillä, miten elämme maan päällä, valinnoilla ja tärkeysjärjestyksellä, -
on hengellinen vaikutus.
Puhun hengellisistä mahdollisuuksista. Niihin liittyy luonnollista vastustusta.
Jumalan antamiin mahdollisuuksiin liittyy aina vastustusta, -
koska ne ovat mahdottoman mahdollisia.
Jumalalle kaikki on mahdollista, ja siksi Jeesuksen palveleminen -
on uskonseikkailu. Silloin liikumme mahdottomuuden maailmassa, -
sillä Jumalan lupaukset ovat paljon suurempia kuin osaamme kuvitella.
Kaikki riippuu kuitenkin siitä, mitä sisällämme tapahtuu.
Älä aliarvioi sen merkitystä, mitä sinussa tapahtuu. Snl. 27:19 -
"Niinkuin kasvot kuvastuvat vedessä, -
niin ihmisen sydän toisessa ihmisessä."
Englanninkielisen käännöksen mukaan ihmisen sydän -
heijastaa sitä, millainen hän on. Sydämen tila näkyy siis elämästä.
Veden kalvosta näemme kasvomme kuin peilistä.
Samalla tavalla sydämestämme näkyy, keitä todella olemme.
Raamattu kuvaa Danielin henkeä ja sydäntä erinomaisiksi.
Ei täydellisiksi, se olisi eri asia, vaan erinomaisiksi. Dan. 6:3 -
"Mutta Daniel oli etevämpi muita valtaherroja sekä satraappeja, -
sillä hänessä oli erinomainen henki; -
ja kuningas aikoi asettaa hänet koko valtakunnan päämieheksi."
Miksi? Hänessä oli erinomainen henki. Danielin sydän erotti hänet muista.
Raamattu kertoo, että hänen sydämensä erotti hänet muista.
Pidän siitä, sillä usein odotamme, että Jumala tekisi jotain, -
mutta Danielin erotti muista hänen oma asenteensa ja ajattelutapansa.
Hänessä oli jotain erilaista. Luen sen vielä Message-käännöksestä.
"Mutta Daniel oli niin täynnä henkeä ja älyä,..."
Henki on se osa meissä, jossa Jumala toimii, hengellinen puolemme.
Äly taas kuuluu luonnolliseen puoleen.
"...että hän erottui selvästi muiden hallitusmiesten joukosta.
Niinpä kuningas päätti antaa hänen vastuulleen koko valtakunnan."
Daniel näytti nousevan huipulle kaikessa, mihin ryhtyi.
Jos haluat olla olosuhteiden yläpuolella ja pystyä ennakoimaan, -
on tärkeä ymmärtää sydämen merkitys. Se erottaa sinut muista, -
ja sinussa on jotain erilaista. Myös seurakunta voi erottua muista, -
jos sen jäsenet ovat tällaisia. Henkesi voi saada tämän aikaan.
Daniel oli täynnä henkeä ja älyä. Pidän tuosta ajatuksesta, -
koska siinä on mukana sekä hengellinen että luonnollinen puoli.
Jos ajattelen älykkyyttä, maailmassa on epäilemättä -
paljon fiksuja ja älykkäitä ihmisiä. He ovat älykkäitä tietyllä tasolla.
Jos he valitsevat viisaasti, he ovat älykkäitä.
Kaikki älykkäät ihmiset eivät kuitenkaan ole oppineita.
Jotkut heistä ovat vain viisaita, ja he hoitavat elämänsä hyvin.
He ovat viisaita ja älykkäitä.
Jos asetat Jumalan etusijalle, sydäntäsi hallitsevat oikeat asiat -
ja huolehdit, että henkesi on yhtä erinomainen kuin Danielin henki, -
voit vapautua leijonan luolasta kuten hän. Siksi olisinkin mieluummin -
Daniel leijonien luolassa kuin leijona Danielien luolassa.
Uskon niin koko sydämestäni, -
sillä vaikka ympäröivät olosuhteet voivat joskus hallita meitä liikaa, -
hengellisten mahdollisuuksien suurin vastustus nousee sisältämme.
Danielissa oli erinomainen henki, joka erotti hänet muista.
Ero oli niin suuri, että kuningas halusi antaa koko valtakunnan hänelle.
Danielilla oli myös uskollinen sydän.
Älä aliarvioi uskollisuuden ja kuuliaisuuden merkitystä.
Jakeen Dan. 6:4 lopussa sanotaan, ettei hänestä voitu löytää -
mitään syytä tai rikkomusta, sillä hän oli uskollinen.
Hänestä ei myöskään löydetty mitään laiminlyöntiä tai rikkomusta.
Kaikki eivät arvosta uskollisuutta, mutta se voi viedä sinut pidemmälle -
kuin moni aavistaa. Tuossa sydämen ominaisuudessa on jotain voimallista.
Daniel oli voittaja uskollisuutensa takia, ja Jumala nosti hänet huipulle -
kolmen eri kuninkaan aikana: Nebukadnessarin, ilkeän Dareioksen -
ja meedo-persialaisen Kyyroksen.
Jumala siunasi Danielia jatkuvasti, ja hän vaelsi Jumalan suosiossa.
Hän sai kokea lunastuksen ja Jumala antoi hänen menestyä -
Dareioksen ja Kyyroksen aikana paljolti hänen uskollisuutensa takia.
Muista, kuinka tärkeää on vain ilmestyä aina uskollisesti paikalle.
Saarn. 10:4 "Jos hallitsijassa nousee viha sinua kohtaan, -
niin älä jätä paikkaasi". Arvostan ihmisiä, jotka eivät jätä paikkaansa.
Älä koskaan aliarvioi uskollisuuden merkitystä. Se on todella tärkeä asia.
Sanon vielä, että uskollisuuden puute voi saada aikaan suurta tuhoa.
Vuosien varrella monet ihmiset ovat osoittautuneet epäluotettaviksi.
Se tuntuu siltä kuin he olisivat yhtäkkiä menettäneet voitelunsa.
Eivät he menettäneet sitä, -
mutta epäluotettavuus vei heiltä äänen ja uskottavuuden.
Uskollisuus saa ihmisen erottumaan joukosta, -
epäluotettavuus saa hänet sulautumaan massaan.
Älä koskaan aliarvioi uskollisuuden merkitystä.
Snl. 20:6 "Monet huutavat hyvyyttänsä kukin, -
mutta kuka löytää luotettavan miehen?"
Uskollinen ihminen on se, joka erottuu joukosta.
Muista siis aina uskollisuuden voima.
Uskollisuus luonnollisissa asioissa tuo hengellisiä siunauksia.
Niin sanotaan jakeessa Snl. 28:20 -
"Luotettava mies saa runsaan siunauksen..."
Voi olla, ettei uskollisuus ole enää niin tärkeää kuin se joskus oli.
Joskus voi tuntua, että jos vain olet uskollinen, jäätkin toiseksi, -
mutta et koskaan jää toiseksi, jos asetat Jumalan ykköseksi, -
ja uskollisuus tuo Jumalan siunauksen. Se on lupaus.
Muista, että sinut on kutsuttu olemaan uskollinen kaikilla elämänalueilla.
Danielin sydän oli uskollinen, ja se erotti hänet muista.
Hänen sydämensä oli myös täynnä rukousta ja kiitollisuutta.
Jakeessa Dan. 6:10 Daniel oli juuri saanut tietää -
olevansa yksi kolmesta hallitsijasta kaikki hallitusmiesten joukossa.
Hän oli siis yksi kolmesta vaikutusvaltaisimmasta miehestä -
koko silloin tunnetussa maailmassa.
Hän sai tilaisuuden, koska erottui muista uskollisen sydämensä takia.
Hän oli muiden yläpuolella, ja se sai aikaan paljon vastustusta.
Kaikki muut liittoutuivat häntä vastaan.
He kehittivät lain, jonka kuningas oli pakotettu allekirjoittamaan.
Jos joku palvoisi muuta Jumalaa kuin Dareiosta ja hänen jumaliaan, -
hänet heitettäisiin leijonan luolaan. Danielin ainoa ratkaisu oli rukoilla.
Dan. 6:10 "Niin pian kuin Daniel oli saanut tietää, -
että kirjoitus oli kirjoitettu, meni hän taloonsa, -
jonka yläsalin ikkunat olivat avatut Jerusalemiin päin.
Ja hän lankesi kolmena hetkenä päivässä polvillensa, -
rukoili ja kiitti Jumalaansa, aivan niinkuin hän ennenkin oli tehnyt."
Se ei ollut mikään paniikinomainen rukous vaikeassa tilanteessa.
Hän oli aina rukoillut Jumalaa, ei vain silloin, kun oli vaikeuksissa.
Minkä ikäiseksi kuvittelette Danielin hänen ollessaan leijonan luolassa?
Kuvittelin hänen olleen nuori mies, voimansa tunnossa, 20―35-vuotias.
Tutkijat kuitenkin arvioivat, -
että Jerusalemin tuhosta vuonna 586 eKr. -
oli tuolloin kulunut 50 vuotta. Nebukadnessar oli kukistettu -
ja uusi valtakunta syntynyt. Jos se on totta, Daniel oli 80-vuotias.
Hän oli ollut aina uskollinen, ja hänessä oli ollut erinomainen henki.
Hänellä oli myös aina ollut tapana rukoilla ja etsiä Jumalaa.
Hän ei vain rukoillut, hän myös kiitti.
Siitä voisi sanoa, että rukouksemme ovat usein epätoivon huutoja, -
mutta kiitollisuus on itse asiassa sydämemme asenne.
Se on henki, joka sisällämme on.
Rukoukset voivat olla täynnä valitusta, kuten Daavidilla jakeessa Ps. 142:3 -
"Minä vuodatan hänen eteensä valitukseni". Hän oli täynnä valitusta.
Vasta lopuksi hän sanoi, että Herra tekee hänelle hyvin.
Hän lakkasi valittamasta ja alkoi puhua Herralle näin: -
"Vie minun sieluni ulos vankeudesta kiittämään sinun nimeäsi."
Hän tiesi, että jos voisi alkaa kiittää, Herran hyvyys tulisi hänen elämäänsä.
Ystävät, joskus rukouksemme ovat pelkkää pyytämistä -
ja epätoivoista huutamista Jumalan puoleen, mutta kiittäminen -
heijastaa sydämemme asennetta. Sellaisessa rukouksessa on voimaa.
Daniel ei rukoillut paniikkirukousta.
Hän luultavasti tiesi, että vastaus tilanteeseen oli Hengen maailmassa.
2. Kor. 10:3 "Vaikka me vaellammekin lihassa, -
emme kuitenkaan lihan mukaan sodi". Vaellus on arkipäiväistä elämää, -
sotiminen hengellistä taistelua. Danielkin kävi hengellistä sotaa.
Jos kohtaat millaista sisäistä tai ulkoista vastustusta tahansa, -
paras puolustuksesi on Hengen maailmassa.
2. Kor. 10:4 "meidän sota- aseemme eivät ole lihalliset, vaan ne ovat -
voimalliset Jumalan edessä hajottamaan maahan linnoituksia."
Ollaan ihmisiä, jotka ymmärtävät rukouksen ja kiitoksen voiman.
Kiitos osoittaa sydämeni hengen, rukous on sydämeni huuto, -
ja yhdessä ne voivat saada aikaan läpimurtoja ja ihmeitä.
Danielilla oli uskollinen sydän, joka erotti hänet muista.
Rukous ja kiitos olivat hänen sydämellään.
Hänen sydämensä varjeli hänet, ja sitä koeteltiin tulessa.
Uskottavuus tulee siitä, että meidät koetellaan tulessa.
Danielin tapa elää toi hänelle valtavan uskottavuuden.
Dan. 6:20 "kuningas lausui ja sanoi Danielille: -
'Daniel, sinä elävän Jumalan palvelija, onko sinun Jumalasi, -
jota lakkaamatta palvelet, voinut pelastaa sinut jalopeuroilta?'"
Lakkaamatta. Daniel oli palvellut Jumalaa lakkaamatta koko ikänsä.
Daniel oli ollut leijonien luolassa koko yön.
Kuningas toivoi kovasti, että Danielin Jumala, jota tämä jatkuvasti palvoi, -
olisi pelastanut tämän leijonilta.
Siinä jälleen osoitus Danielin uskollisuudesta.
Uskottavuus voi avata sinulle monia ovia ja viedä eteenpäin elämässä.
Uskottavuus syntyy vakaumuksesta ja johdonmukaisuudesta.
Jos olet uskollinen, et jätä paikkaasi, vaan seisot siellä tehtyäsi kaiken, -
toimit johdonmukaisesti.
Raamatun mukaan Daniel palveli Jumalaa lakkaamatta.
Yleensä jos joku joutuu tuleen, hän lakkaa heti palvelemasta.
Parasta, mitä voit silloin tehdä, on jatkaa Jumalan palvelemista.
Tule edelleen paikalle, ole osa ratkaisua ja pysy uskollisena, -
sillä johdonmukaisuudella on tärkeä osa uskottavuuden rakentamisessa.
Danielilla oli ehdottomasti toinenkin uskottavuutta rakentava ominaisuus, -
eli vakaumus. Sen avulla tiedämme, mihin on hyvä ryhtyä ja mihin ei.
Aiemmin Danielin kirjassa -
Sadrak, Meesak ja Abednego olivat vastaavassa tilanteessa kuin Daniel.
Daniel joutui leijonien luolaan, nämä kolme taas tuliseen pätsiin.
He sanoivat jakeessa Dan. 3:17―18: "Jos niin käy, -
voi meidän Jumalamme kyllä pelastaa meidät tulisesta pätsistä, -
ja hän pelastaa myös sinun kädestäsi, kuningas."
Seuraavat sanat ovat minusta erityisen voimallisia: -
"Ja vaikka ei pelastaisikaan, niin tiedä se, kuningas, -
että me emme palvele sinun jumaliasi emmekä kumartaen rukoile -
kultaista kuvapatsasta, jonka sinä olet pystyttänyt."
"Ja vaikka ei pelastaisikaan". Entä jos Jumala ei pelastaisi heitä?
Entä jos Hän ei paranna jotakuta? Tiedämme, että Hän voi tehdä sen.
Yhtäkkiä tulessa oli neljäskin mies, Uudesta testamentista tuttu.
Jumala siis pelasti heidät. He uskoivat, että Jumala voisi auttaa -
ja tekisikin sen, mutta vaikkei Hän auttaisikaan, -
he eivät palvoisi muita jumalia.
Mitä sinä et suostuisi tekemään?
Mitkä asiat ovat käyttäytymistäsi määrittäviä periaatteita?
Mitkä asiat määrittävät sen, mitä teet ja mitä et tee?
Itse olen sitoutunut tiettyihin uskomuksiin ja periaatteisiin, -
joista pidän kiinni. Niiden perusteella päätän, mitä teen ja mitä en tee.
Jos kieltäydyt joistakin asioista, saat kokea Jumalan siunauksen, -
joka vie sinut pidemmälle kuin mikään vastustus.
Muista siis uskottavuuden, uskolli- suuden ja vakaumuksen merkitys.
Kuuntele, mitä Daniel sanoi jakeessa Dan. 6:22 -
"Jumalani on lähettänyt enkelinsä ja sulkenut jalopeurain kidat, -
niin etteivät ne ole minua vahingoittaneet, -
sillä minut on havaittu nuhteettomaksi hänen edessänsä, -
enkä minä ole sinuakaan vastaan, kuningas, rikosta tehnyt."
Daniel osoitti uskollisuutensa ja eli vakaumuksensa mukaan -
Jumalan ja ihmisten edessä, hengel- lisessä ja luonnollisessa mielessä.
Tuo asenne Jumalan ja ihmisten suhteen pelasti hänet leijonilta.
Raamatun mukaan leijonan luolaan heitettiin muitakin ihmisiä.
Heidän ruumiinsa eivät ehtineet edes koskea maata ennen kuin -
leijonat ahmaisivat ne. Nuo leijonat eivät olleet mitään kesykissoja.
Se, mitä Danielissa oli, oli vain suurempi kuin se, joka vastusti häntä.
Hän, joka on meissä, on suurempi kuin se, joka on maailmassa.
Mitä asioita et suostuisi tekemään tässä kiusausten, häirinnän -
ja kaverien luoman paineen täyttämässä maailmassa?
Viides asia Danielissa oli hänen sydämensä, joka oli täynnä uskoa.
Dan. 6:23 "Silloin kuningas ihastui suuresti ja käski ottaa Danielin -
ylös luolasta. Ja kun Daniel oli otettu ylös luolasta, -
ei hänessä havaittu mitään vammaa; sillä hän oli turvannut Jumalaansa."
Hän ei luopunut uskostaan Jumalaan. Sellaiset ihmiset ovat hienoja, -
joiden sydän erottaa heidät muista, on uskollinen ja täynnä rukousta -
ja kiitosta, tekee heistä uskottavia, koska se on koeteltu tulessa -
ja on täynnä uskoa. He uskovat Jumalaansa, -
eivätkä he luovu periaatteistaan, vaikka kohtaisivat vastustusta.
Sellainen Daniel oli leijonan luolassa, ja Jumala pelasti hänet -
ja antoi hänelle siunauksensa. Rakastan kertomusta Danielista.
Jumala osoitti Danielille suosiota Nebukadnessarin aikana.
Daniel pakotettiin lähtemään kotikaupungistaan Jerusalemista -
ja omaksumaan vieras kieli, kulttuuri ja kirjallisuus.
Jumala auttoi Danielia ja hänen ystäviään antamalla heille -
yliluonnollisen kyvyn oppia.
Jumala auttoi heitä ja sai jopa kuninkaan muuttamaan mielensä.
Kuningas oli allekirjoittanut lain, jonka mukaan jokainen, -
joka palvoisi muuta jumalaa kuin häntä, joutuisi leijonan luolaan.
Dareios ei ollut mikään jumalaapelkäävä kuningas.
Hän edusti vierasta kansaa, uskontoa ja ajattelutapaa.
Kuuntele, mitä tapahtui, kun Daniel oli pelastettu leijonilta.
Dan. 6:25―27 "Sitten kuningas Daarejaves kirjoitti kaikille kansoille,
kansakunnille ja kielille, mitä koko maan päällä asuu: -
'Suuri olkoon teidän rauhanne! Minä olen antanut käskyn, -
että minun valtakuntani koko valtapiirissä vavistakoon -
ja peljättäköön Danielin Jumalaa.
Sillä hän on elävä Jumala ja pysyy iankaikkisesti.
Hänen valtakuntansa ei häviä, eikä hänen herrautensa lopu.'"
Tätä voi kutsua Jumalan suosioksi.
Tämä kuningas oli jo allekirjoittanut lain, joka tuomitsi Danielin kuolemaan.
Nyt hän allekirjoitti lain, jonka mukaan ainoa Jumala, -
jota sai palvella, oli Danielin Jumala, ja Hänen herrautensa ei lopu.
Daniel sai kokea Jumalan suuren suosion ja pelastuksen.
Jakeessa Dan. 6:14 jopa sanotaan, -
että kuningas oli murheellinen siitä, että oli allekirjoittanut tuon lain.
Häntä ei harmittanut se, että Daniel jatkoi Jumalan palvomista.
Jumala teki työtä vieraan kuninkaan sydämessä. Nykymaailmassa -
hän olisi ollut Iranin kuningas. Jumala muutti hänen sydämensä.
Daniel pelastui Dareioksen aikana, ja seuraava kuningas oli Kyyros.
Hän oli se kuningas, joka antoi juutalaisten palata Jerusalemiin.
Hän itse asiassa maksoi temppelin korjaamisen laskun.
Jumala muutti hänen sydämensä.
Uskon, että Jumala voi tuoda sinulle suosiota uskomattomista lähteistä.
Hän voi muuttaa ihmisten sydämen ja mielen ja tuoda elämääsi -
yliluonnollisen siunauksen, kun Hänen lupauksensa toteutuvat.
Kuuntele tätä. Jumala siunasi Danielia ja pelasti hänet.
Jae 16 "Silloin kuningas käski tuoda Danielin -
ja heittää hänet jalopeurain luolaan.
Ja kuningas puhui Danielille ja sanoi: 'Sinun Jumalasi, -
jota sinä lakkaamatta palvelet, pelastakoon sinut'."
Uskon, että jos palvelemme Jumalaa ja meillä on uskollinen sydän, -
sydän, joka on täynnä rukousta ja kiitosta ja joka on koeteltu tulessa, -
sydän, joka erottaa meidät muista ja on täynnä uskoa, -
Jumala pelastaa meidät mahdottomistakin tilanteista.
Kiitän Jumalaa siitä, että voin todistaa tästä omalla elämälläni.
Jumala on pelastanut minut mahdottomistakin tilanteista.
Uskon vielä, -
että Danielin erinomainen henki, -
joka erotti hänet muista ja nosti hänet muiden yläpuolelle, -
toi hänelle Jumalan siunauksen. Raamatun mukaanhan -
uskollinen saa runsaan siunauksen, ja Danielia totisesti siunattiin.
Dan. 6:28 "Ja tämä Daniel oli korkeassa arvossa ja kunniassa -
Daarejaveksen valtakunnassa -
sekä persialaisen Kooreksen valtakunnassa."
Älä aliarvioi sitä, miten kauas mahdottomiin mahdollisuuksiin -
sydämesi voi viedä sinut, mitä ovia se voi sinulle avata ja sulkea -
ja millaisen sisäisen ja ulkoisen vastustuksen se voi voittaa.
Muista, miten tärkeää on, että sydämesi kuuluu Jumalalle.
Se on Hänen aluettaan, ja Hän hallitsee siellä.
Jos Jumalan Henki hallitsee sinua, kuten Danielin elämässä, -
mikään ei voi estää sinua toteuttamasta Jumalan -
mahdottoman mahdollista suunnitelmaa Jeesuksen nimessä.
Colour on liike, joka arvostaa naisen sydäntä ja uskoo siihen.
Se on nostanut tuhansia naisia seuraamaan kutsumustaan.
Colour-konferenssien tehtävä on varustaa naisia -
seuraamaan syvimpiä unelmiaan ja saamaan aikaan muutosta.
Haluamme antaa arvoa naiseudelle ja ihmisyydelle.
Colour 2016
Tämä on Young&Freen uusi luku.
Meillä on asiaa. ―Aina on kyse Jeesuksesta.
Jännittää. ― Tulisipa enemmän kuin pari ihmistä.
Sitä ei tarvinne ottaa uudestaan.
Kaksi, kolme, hyppy!
Laulamme vielä kerran
UUSI ALBUMI SAATAVANA NYT
Kiitän Jumalaa, että katsoit ohjelman ja toivon, että siitä oli sinulle apua.
Jumalalla on sinulle varattuna asioita, jotka ovat sinua suurempia.
Ne ovat mahdottoman mahdollisia, mutta Jumala on valtavan suuri.
Vastustusta on aina, mutta suurin vastustus tulee sisältämme.
Tärkeintä onkin voittaa itsensä. Siunausta ja nähdään ensi kerralla!
Johdata, Jumala, olet rinnallani
Rakkaudessasi olen kokonainen
Mikään ei ole niin hienoa kuin elää kanssasi
Valitsen tämän elämän, jonka loit
Aurinko murtautuu esiin pilvien takaa
Mustavalkoinen muuttuu värikkääksi
Kaikki on uutta, löydän itseni Pelastajassa
Tämä on todellista elämää
Viet minut korkeammalle kuin koskaan...
Suomennos: Anni Lähteenmäki